Sergio Pérez

Si Sergio Michel "Checo" Pérez Mendoza (ipinanganak noong ika-26 ng Enero 1990) ay isang racing driver ng Mehiko na nakokontrata upang magikapgkumpetensaya sa Formula One para sa Cadillac. Naging runner-up si Pérez sa Formula One World Drivers' Championship noong 2023 kasama ang Red Bull, at nanalo ng anim na Grand Prix sa loob ng 14 na season.

 Maagang buhay 
Si Sergio Michel Pérez Mendoza ay ipinanganak noong ika-26 ng Enero 1990 sa Guadalajara, Jalisco. Siya ang bunsong anak nina Antonio Pérez Garibay at Marilú Mendoza de Pérez. Si Antonio ang nagtulak kay Sergio na sumali sa karting sa edad na anim at ang kislap na iyon ang nagtulak sa kanya upang maging isang full-time na racing driver.

 Karera 

 Sauber (2011-2012) 
Sinimulan ni Pérez ang kompetisyon sa kart racing sa edad na anim. Isang miyembro siya ng Ferrari Driver Academy mula 2010 hanggang 2012 at pumirma si Pérez para sa Sauber noong 2011 upang maging kapareha ni Kamui Kobayashi. Ginawa ni Pérez ang kanyang debut sa Formula One sa Australian Grand Prix, kung saan siya at si Kobayashi nadiskwalipika dahil sa ilegal na rear wing. Mas nagtagumpay si Pérez para sa koponan noong 2012, nang makamit niya ang kanyang unang podium finish sa Malaysia. Nakuha din siya ng podium sa Canada at Italy.

 McLaren (2013) 
Para sa 2013, lumipat siya sa McLaren at pinalit si Lewis Hamilton upang maging kapareha ni Jenson Button. Pagkatapos niya ng walang podium sa McLaren, lumipat naman siya sa Force India noong 2014.

 Force India / Racing Point (2014-2020) 
Nakukuha siya ng limang podium kasama ang koponan bago ang kanilang muling pagpapalit ng pangalan sa Racing Point sa kalagitnaan ng season ng 2018. Pumang-apat si Pérez sa kampeonato kasama ang Racing Point noong 2020, kung saan nakuha niya ang kanyang unang panalo sa Sakhir Grand Prix, matapos mapunta sa huling pwesto sa pagtatapos ng unang lap.

 Red Bull (2021-2024) 
Pagkatapos palitan ni Sebastian Vettel sa binagong pangalan na Aston Martin para sa 2021, lumipat si Pérez sa Red Bull upang makatambal si Max Verstappen; nakuha niya ang kaniyang unang tagumpay para sa koponan sa Azerbaijan Grand Prix. Nagwagi pa si Pérez noong 2022 sa Monaco at Singapore Grands Prix, kabilang sa kanyang unang pole position sa Saudi Arabia, kung saan natapos niya ang season sa ikatlong pwesto sa pangkalahatan. Nagtapos si Pérez bilang runner-up kay Verstappen sa 2023 World Drivers' Championship, pagkatapos ng karagdagang mga tagumpay sa Saudi Arabia at Azerbaijan. Kasunod ng walang panalong kampanya noong 2024, nagkasundo sina Pérez at Red Bull na wakasan ang kanyang kontrata, matapos mag-ambag sa dalawang World Constructors' Championships. 

 Cadillac (2026) 
Pumirma si Pérez ng kontrata para sa Cadillac sa 2026.

 Pansariling buhay 
Ikinasal si Pérez kay Carola Martínez noong Marso 2018. Sila ay mayroong apat na anak.

Si Pérez ay Katoliko.

 Mga sanggunian 

Kategorya:Nabubuhay na mga tao
Kategorya:Ipinanganak noong 1990